text: Hetta er tað, hvør fiskimaður droymir um
text: #000001
text: Vit hava 420 kassar, og so er alt fult omaná kassunum og upp undir dekkið. Lastin er full og lúkukarmurin við, sigur skiparin á Fiskivarða
text: #000002
text: Gott veður og góðan fiskiskap, er tað hvør spentur fiskimaður droymir um. Tað er sjálvdan dreymurin gongur út, men tað kemur fyri.
text: #000004
text: - Tað hevur gingið væl, ja, rættiliga væl henda túrin. Vit hava 420 kassar, og so er alt fult omaná kassunum og upp undir dekkið. Lastin er full og lúkukarmurin við. Tað sigur skiparin á línubátinum Fiskivarða, Elmar Rubeksen.
text: #000005
text: - Vit hava roynt tveir dagar á Føroya Banka, og hava drigið 45 stokkar, sum svarar til umleið 175 stampar á 250 húkar, og hava umleið 50.000 pund, sigur hann.
text: #000006
text: -Vit hava bara fingið stóran fisk. Slagið er hýsa, longa og toskur og so nakrar havtaskur og annað. Toskarnir eru so stórir, at teir passa ikki í kassarnar og liggja tí omaná ovastu kassunum, sigur Elmar.
text: #000007
text: - Tílíkum túrum leingjast við støðugt eftir, men tað er sjálvdan teir lukkast so væl. Vit settu tvær setur og koma at selja fyri meira enn hálva millión. Hesin túrurin kemur væl við, tí tað hevur verið buldrasligt veður í vetur, og tá kemur lítið burturúr fiskiskapinum hjá hesum smáu bátunum, sigur hann.
text: #000008
text: - Juni mánaði sær gott út til veður, so vit vóna at tað eisini verður fiskur at fáa. Vit fara óivað út aftur á Bankan. Vit vóru sjey mans henda túrin, men vanliga eru vit seks, sigur Elmar.
text: #000009
text: Sjómanstrúboðarin vitjaði umborð á middegi. Umframt prát við skiparan hevði hann eisini eitt Guds orð og bøn.
text: #000010
text: Teimum og sjófólkinum annars verður ynskt Guds signing og varðveitslu.
text: #000011
text: Meira frá Sjómansmissiónini sæst her
text: #000012
text: Toskurin hevur allatíðina verið á bankanum
text: #000015
text: Boðaðu frá eldi umborð á Tasiilaq
text: #000016
text: Ynskja fiskimarkið út á 12 fjórðingar
text: #000018